Α.Σ. Έβρος Σουφλίου

Ο Αθλητικός Σύλλογος Έβρος Σουφλίου είναι ιστορικός αθλητικός σύλλογος που ιδρύθηκε το 1928 στο Σουφλί του Έβρου. Δραστηριοποιείται στο άθλημα του ποδοσφαίρου και από την ίδρυσή του διαθέτει ποδοσφαιρικό τμήμα, ενώ στο παρελθόν δραστηριοποιούταν επίσημα και στα αθλήματα του στίβου, της καλαθοσφαίρισης και της πετοσφαίρισης.

Ανήκει στη δύναμη της Ε.Π.Σ. Έβρου και έχει παρουσία στα πρωταθλήματα της Γ΄ Εθνικής και Δ΄ Εθνικής. Έδρα του αποτελεί το Δημοτικό Στάδιο Σουφλίου «Δημήτρης Μπακιρτζής».

 Ιστορικό 
Ο Έβρος Σουφλίου ξεκίνησε την επίσημη αγωνιστική του πορεία από τα πρωταθλήματα της Ε.Π.Σ. Θράκης, αγωνιζόμενος μαζί με τα σωματεία των νομών Ροδόπης και Ξάνθης. Το 1969 μαζί με τα υπόλοιπα σωματεία του Έβρου ίδρυσαν την Ε.Π.Σ. Έβρου, αποτελώντας 1 από τα 14 συνολικά ιδρυτικά της σωματεία.50 ΧΡΟΝΙΑ ΕΠΣ ΕΒΡΟΥ ΜΙΣΟΣ ΑΙΩΝΑΣ ΙΣΤΟΡΙΑ, 23/08/2019 tvthrakiotis.gr

Η πρώτη παρουσία του σε εθνικό επίπεδο σημειώνεται τη σεζόν 1982-83, όποτε και συμμετείχε στο νεοσύστατο Εθνικό Ερασιτεχνικό πρωτάθλημα, την μετέπειτα Δ΄ Εθνική.ΠΟΔΟΣΦΑΙΡΙΚΕΣ ΟΜΑΔΕΣ ΤΟΥ ΕΒΡΟΥ ΠΟΥ ΕΓΡΑΨΑΝ ΤΗΝ ΔΙΚΗ ΤΟΥΣ ΙΣΤΟΡΙΑ ΣΤΙΣ ΕΘΝΙΚΕΣ ΚΑΤΗΓΟΡΙΕΣ tvthrakiotis.gr Μάλιστα τερμάτισε στην 9η θέση σε σύνολο 19 ομάδων του 7ου Ομίλου και κέρδισε την παραμονή του,Greece - List of Fourth Level Final Tables - 1982/83, rsssf.com ωστόσο όμως υποβιβάστηκε την επόμενη σεζόν, 1983-84. Τα επόμενα χρόνια αγωνίστηκε στο πρωτάθλημα της Δ΄ Εθνικής εκ νέου τις χρονιές 1987-88, 1991-92, 2006-07, 2009-10, 2010-11, 2011-12 και 2012-13.

Με την αναδιάρθρωση του 2013 κατά την οποία καταργήθηκε η Δ΄ Εθνική, κέρδισε την ιστορική άνοδο στην νεοσύστατη Γ΄ Εθνική Ερασιτεχνική κατηγορία. Στην Γ΄ Εθνική παρέμεινε για 3 αγωνιστικές περιόδους, από τη σεζόν 2013-14 μέχρι και τη σεζόν 2015-16. Στον πρώτο αγώνα της ιστορίας του στην Γ΄ Εθνική αντιμετώπισε τον Π.Ο. Μουδανιών εντός έδρας στην πρεμιέρα του πρωταθλήματος στις 22 Σεπτεμβρίου του 2013 και πανηγύρισε τη νίκη με 2-0.Επίσημη σελίδα Ε.Π.Ο.

 Τίτλοι και διακρίσεις 
4 Πρωταθλήματα Ε.Π.Σ. Έβρου: 1986-87, 1990-91, 2005-06, 2008-09.ΕΠΣ Έβρου μισός αιώνας ιστορία  - Αναλυτικά οι πρωταθλητές tvthrakiotis.gr
6 Κύπελλα Ε.Π.Σ. Έβρου: 2008-09, 2009-10, 2010-11, 2011-12, 2012-13, 2015-16.

 Άλλα τμήματα 
Από την ίδρυσή του διατηρούσε επίσης και τμήμα στίβου, ενώ αργότερα ίδρυσε και τμήματα καλαθοσφαίρισης και πετοσφαίρισης. Μάλιστα το τμήμα βόλει του συλλόγου υπήρξε ιδρυτικό σωματείο της Ένωσης Σωματείων Πετοσφαίρισης Θράκης το 1983, σημερινή Ένωσης Σωματείων Πετοσφαίρισης Θράκης-Ανατολικής Μακεδονίας.Επίσημο ιστολόγιο Ένωσης Σωματείων Πετοσφαίρισης Θράκης-Ανατολικής Μακεδονίας

Το 1989 αποσχίστηκαν από το σύλλογο και έκτοτε δραστηριοποιούνται υπό τη σκέπη του «Αθλητικού Συλλόγου Αθλοπαιδιών (Α.Σ.Α.) Έβρος Σουφλίου».Αναφορά, Επίσημο ιστολόγιο Ένωσης Σωματείων Πετοσφαίρισης Θράκης-Ανατολικής Μακεδονίας

 Παραπομπές 

Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928